આમ તો મારા બ્લોગ પર હું કંઇ નવીન કે સાહિત્ય વિષયક લખતો નથી. બ્લોગ બનાવતી વખતે મેં વિચાર્યું હતું કે બ્લોગ દ્રારા હું મારા જીવના વિતેલા દિવસોને શબ્દોના રૂપમાં સાચવી રાખું. મારા મનના વિચારોને અને લાગણીઓને હું નોંધી રાખું. આજે ગુજરાતી બ્લોગ જગત ઘણું સમૃધ્ધ છે. ઘણાં ઉત્કૃષ્ટ બ્લોગ આજે લોકો દ્રારા લખવામાં આવી રહ્યાં છે. આજે ગુજરાતી જગતમાં કેટલાક બ્લોગ એવા છે જેની હું નિયમિત રીતે મુલાકાત લઉં છું અને તેમના થકી પ્રેરિત પણ થાઉં છું. એવા કેટલાક બ્લોગની યાદી અહીં મૂકું છું અને દરેક બ્લોગને લખનાર વ્યક્તિનો દિલથી આભાર માનું છું કે જેમણે મને ગુજરાતી ભાષા પ્રત્યે આકર્ષ્યો.